
לקידום המוכנות וההיערכות לחירום ברשויות המקומיות של החברה הערבית  
1. כללי
1. משרד הפנים (להלן: "המשרד") מזמין בזאת מציעים, להגיש הצעות לקידום המוכנות וההיערכות לחירום ברשויות המקומיות של החברה הערבית (להלן: "השירותים"), והכל בהתאם לתנאי מכרז זה. 
2. הגדרות 
2. "המזמין" או "המשרד"- משרד הפנים.
2. "הממונה" – מנהל המינהל לשירותי חירום ו/או מי מטעמו.
2. "המכרז" - מכרז מספר 7/2023 לקידום המוכנות וההיערכות לחירום ברשויות המקומיות של החברה הערבית, מסמך זה על כל נספחיו, דרישותיו, תנאיו וחלקיו, לרבות קבצי הבהרות, אם יהיו כאלה.
2. "מציע" – ספק המעוניין להגיש הצעה למכרז זה ולספק את השירותים המפורטים.
2. "זוכה" או "ספק" או "נותן השירות"- מציע אשר הצעתו נבחרה על ידי וועדת המכרזים המשרדית לספק את השירותים המבוקשים נשוא מכרז זה.
2. "גוף ציבורי" – גוף המנוי בסעיף 2 לחוק חובת המכרזים, תשנ"ב-1992 ולרבות רשויות מקומיות.
2. "רשות מקומית" – עירייה, מועצה מקומית, מועצה אזורית, איגוד ערים, אשכול אזורי, תאגיד עירוני.
2. "הוראות תכ"ם" – הוראות שמפרסם החשב הכללי. מודגש, כי עדכוני ההוראות הרלוונטיות על ידי החשב הכללי יחולו על התקשרות זו עם הספק.
2. "השכלה אקדמית/ השכלה גבוהה/ תואר אקדמי" - תארים אקדמאים בתחום המצוין במסמכי המכרז ואשר הוענקו על ידי מוסד המוכר על ידי המועצה להשכלה גבוהה (המל"ג) ו/או תואר אקדמי מחו"ל אשר קיבל את אישור הגוף להערכת תארים אקדמיים מחו"ל במשרד החינוך ו/או תואר שהוענק על ידי השלוחות של מוסדות זרים להשכלה גבוהה הפועלים בישראל ואשר קיבלו רישיון מהמל"ג, אשר קיבל את אישור הגוף להערכת תארים אקדמיים מחו"ל במשרד החינוך.
2. "ועדת היגוי" – ועדה אשר אחראית, בין היתר, לקביעת מספר שעות הייעוץ המותאמות לכל רשות ורשות וכן, לניהול השירותים המבוקשים במכרז, אישור עמידה בתפוקות והתנהלות פיננסית אל מול הספק. 
הועדה מורכבת מראש אגף חירום וביטחון, מנהל תחום חירום וביטחון מיעוטים והממונה על התקציבים במינהל החירום ונציג חשבות.
2. "הגדרה כללית" - כל התייחסות הנוגעת לבעלי התפקידים במכרז מופנית לשני המינים, השימוש בלשון זכר / נקבה נעשה לשם הנוחות בלבד.
3. רקע
3. משרד הפנים מבקש לקיים הליך התקשרות עם עד שני ספקים שונים, לצורך קבלת שירותי ייעוץ, לקידום המוכנות וההיערכות לחירום ברשויות המקומיות בחברה הערבית. 
3. בהתאם להחלטת הממשלה 550, השירות יינתן ברשויות המנויות בנספח א'11 למכרז.
3. כל ספק יידרש להעמיד צוות יועצים, הכולל אנשי צוות בכירים ואנשי צוות נוספים כפי שיפורט להלן, בהתאם לפעילות הרשות ודרישות המכרז.
3. ככל שייבחרו שני זוכים - המשרד יבצע חלוקה של השירות בין הזוכים, בשוויוניות ככל הניתן.
3. על המציעים להיות ערוכים למתן שירות בפריסה ארצית, כאשר המשרד יהיה רשאי לבצע את החלוקה בין הזוכים לפי חלוקה גאוגרפית, והכל בהתאם לשיקול דעתו.
3. הספק יפעל עפ"י כלל הדרישות המופיעות במסמכי המכרז של משרד הפנים ומתבססות, על בסיס התרחישים הלאומיים כפי שנקבעו על ידי רשות החירום הלאומית ופיקוד העורף. הספק יפעל לקדם את היערכות לחירום כמפורט בדרישות בנספח השירותים – נספח א'10 למכרז. 
3. הספק יפעל  עפ"י מודלים מקובלים, מתודולוגיות מוכרות וכללים מוכרים בתחום. 
3. המטרה היא ליצור מענה מיטבי אל מול אתגרי המרחב האזרחי במצבי החירום השונים כפי שמגדיר תרחיש הייחוס המצרפי העדכני של כל רשות מקומית בחברה הערבית.
4. השירותים הנדרשים
4. הספק יידרש למתן שירותי ייעוץ בתחומים הבאים: הדרכה, הכשרה, אימונים, ביקורת וכתיבת נהלים למתן מענה לתרחישי החירום השונים הכוללים, בין היתר:
4. לימוד והכרת מאפייני ומבנה הרשות המקומית והכרת תרחיש הייחוס הרלבנטי.
4. הדרכה וחניכה של בעלי התפקידים בחירום, בדגש על בעלי התפקידים במכלולים ברשות.
4. כתיבת נהלי חירום וליווי של הרשות בתרגיל ובביקורת.   
4. להלן עיקרי השירותים אותם יידרש כל אחד מהספקים ליתן למשרד: 
4. רקע - הכרת מבנה הרשות המקומית  – הכרה ולימוד הרשות המקומית, מאפייניה, בעלי התפקידים בשגרה ובחירום, האיומים , תרחיש הייחוס, מיפוי אמצעים ותשתיות קיימים (חוסרים וכיו"ב ). 
 כרקע להכנת התוצרים ולמתן השירותים המפורטים להלן:
4. עדכון  תיק אב רשותי לחירום – רענון  תפיסת ההפעלה בחירום ועדכון תיק אב לחירום (על-בסיס תיק אב להיערכות הרשות המקומית שאושר ע"י פיקוד העורף, רשות חירום לאומית, משרד הפנים, השלטון המקומי). עדכון תיק זה יכלול בין היתר: 
4. בסיס נתונים על הרשות.
4. נוהל מעבר משגרה לחירום. 
4. נוהל "זמן יקר".
4. תיקי מכלולים.
4. נהלים משלימים אחרים כמו: נוהל הפעלת מטה חירום רשותי, נהלי ביקורת ובקרה, נהלים לארגון, נהלי כ"א, נוהל הפעלת מחסני החירום ברשות. 
4. רענון ועדכון תיק האב הרשותי ייכתב במשותף עם ראש הרשות, המנכ"ל וממונה החירום והביטחון הרשותי. 
4. עדכון תיק מענה לתרחיש הייחוס – התאמת המענה לתרחיש הייחוס האחרון העדכני של הרשות, שיכלול מענה לאירוע מלחמה, רעידת אדמה ותרחישי חירום אחרים הרלוונטיים לרשות , כולל מענה משקי מפורט ונותן מענה מותאם ליכולות ולצרכי הרשות הרלוונטית. התיק ייכתב במשותף עם ראש הרשות/ המנכ"ל והממונה חירום וביטחון הרשותי.  
4. תיק תוכנית עבודה – בניית תוכנית עבודה לשיפור המוכנות לחירום בהסתמך על מיפוי הפערים בתחום החירום בהתאם למבנה הרשות ותוצאות ביקורת משרדי הממשלה ופקע"ר (הביקורת האחרונה ברשות). התיק ייכתב במשותף עם ראש הרשות/ המנכ"ל וממונה חירום וביטחון הרשותי.
4. תרגיל חירום רשותי –  הכנת הרשות המקומית לקראת תרגילי פקע"ר/ משרדי ממשלה, הכנת תיק תרגיל בתיאום עם וועדת ההיגוי לתרגול הרשות, השתתפות בתרגיל או ביצוע התרגיל , סיכום והפקת לקחים. 
4. ליווי, חניכה והדרכה – ביצוע הדרכה וחניכה של כל בעלי התפקידים במכלולי החירום ברשות בדגש על בעלי תפקידים חדשים. הספק ימסור הנחיות ונהלים בכתב לכל אחד מבעלי התפקידים כולל עדכון טבלאות ורשימות כנדרש, וכן יעביר דיווח על פעילות ההדרכה והחניכה לראש הרשות / מנכ"ל הרשות. החניכה תכלול בין היתר:
4. חניכה והדרכה של מנהלי המכלולים.
4. חניכה והדרכה של כלל בעלי התפקידים בכל מכלול.
4. עדכון והשלמת כלל הנתונים הנדרשים לתיק המכלול.
4. ביקורת ברשות - הכנת הרשות המקומית לקראת ביקורת משרדי ממשלה/פקע"ר, ליווי הרשות במהלך הביקורת, הכנת תיק היערכות לביקורת וביצוע ביקורת בהתאם ובתיאום עם וועדת ההיגוי.
4. לוחות הזמנים לביצוע:
4. עדכון  תיק אב רשותי לתחום החירום – לא יאוחר מארבעה (4)  חודשים ממועד הזמנת העבודה (להלן – "המועד הקובע").
4. עדכון  תיק מענה לתרחיש הייחוס – לא יאוחר מארבעה (4) חודשים מהמועד הקובע.
4. כתיבת תוכנית עבודה רשותית, כולל תוכנית להטמעה והצעות לתיקון ושיפור המוכנות לחירום ברשויות שבהן קיימת התייחסות לתוצרים שהוגדרו לכל רשות בהתאם לתוצרים המפורטים בסעיפים 4.2.2 ועד 4.2.7 - לא יאוחר מארבעה (4) חודשים  מהמועד הקובע. 
4. ביצוע/ השתתפות  תרגיל חירום, כולל הדרכה, ביקורת וסיכום – בהתאם ללו"ז הרלוונטי של תוכנית פקע"ר או סיכום וועדת ההיגוי.
4. העברת התוצרים הדרושים לאישור ועדת ההיגוי תתבצע לא יאוחר משבוע לפני הלו"ז לסיום התוצר כמפורט לעיל. 
4. ועדת ההיגוי תהא רשאית להאריך כל אחד מהמועדים לעיל וזאת במקרים חריגים ומטעמים שינומקו.
4. לכל רשות יוקצו שעות בהתאם למאפיני הרשות המקומית, תחלופת כ"א ברשות, תוצאות ביקורות וביקורים ברשות .
4. מכסת השעות שתוקצב, תעמוד על בין 100 ל- 180  שעות עבודה לכל רשות (עבור אספקת כל השירותים שבמכרז) שיקבעו מראש ע"י וועדת ההיגוי, עם אפשרות של חריגה לתוספת עד 200 שעות לכל רשות.
4. למשרד, באישור ועדת המכרזים, האפשרות להגדיל את כלל השירותים בעד 20%.
4. וועדת ההיגוי ובהתאם להמלצת פקע"ר ו/או מחוז משרד הפנים ו/או בקשת הרשות המקומית רשאית להגדיל או לצמצם את השעות שאושרו לכל רשות תוך עדכון המזמין.
4. אבני דרך לתשלום:
התשלום יתבצע לאחר השלמת התוצרים כמפורט להלן, ישולם לספק לפי מספר השעות שהוקצו ע"י וועדת ההיגוי לכל רשות ולפי פירוט השעות בהתאם לשירותים הנדרשים בכל רשות, ובהתאם לכל משימה והשעות שהוגדרו לה ואושרו.
להלן רשימת שירותים לכל רשות, כאשר ועדת ההיגוי תקבע מראש, במסגרת הזמנת העבודה באשר לשירותים הנדרשים לכל רשות ומספר השעות שיוקצב לצורך כך:
4. השלמת רענון תיק אב רשותי –  לאחר אישור וועדת ההיגוי לחומר שיוגש ע"י הספק והעברת התוצר הסופי לרשות המקומית (הצגת אישור ראש הרשות שהחומר הועבר לרשות).
4. השלמת רענון תיק מענה לתרחיש הייחוס, כולל מענה משקי פרטני -  לאחר אישור וועדת ההיגוי לחומר שיוגש ע"י הספק  והעברת התוצר הסופי לרשות המקומית (הצגת אישור ראש הרשות שהחומר הועבר לרשות).

4. השלמת תיק תכנית עבודה – לאחר אישור וועדת ההיגוי לחומר שיוגש והעברת התוצר הסופי לרשות המקומית (הצגת אישור ראש הרשות שהחומר הועבר לרשות).
4. תרגיל חירום רשותי – לאחר אישור וועדת ההיגוי לחומר שיוגש ע"י הספק והעברת התוצר הסופי לרשות המקומית (הצגת אישור ראש הרשות שהחומר הועבר לרשות).
4. ליווי , חניכה והדרכת בעלי התפקידים בחירום – לאחר אישור וועדת ההיגוי לחומר/ סיכומים  שיוגש ע"י הספק והעברת התוצר הסופי לרשות המקומית (הצגת אישור ראש הרשות שהחומר הועבר לרשות).
4.  ביקורת ברשות –  לאחר אישור וועדת ההיגוי לחומר שיוגש ע"י הספק והעברת התוצר הסופי לרשות המקומית (הצגת אישור ראש הרשות שהחומר הועבר לרשות).

4. תרגיל  ברשות –  לאחר אישור וועדת ההיגוי לחומר שיוגש ע"י הספק והעברת התוצר הסופי לרשות המקומית (הצגת אישור ראש הרשות שהחומר הועבר לרשות).
על אף אמור לעיל, לא יעלה התשלום לכל אבן דרך על התמורה עבור סך השעות שדווחו בפועל עבור אותה אבן דרך גם אם במסגרת הזמנת העבודה, הוקצה עבור אתה אבן דרך מספר שעות גבוה יותר (לדוגמא: עבור רענון תיק אב רשותי הושקעו בפועל רק 10  מסך השעות שהוקצו לפרויקט ולא 20, לכן תשולם תמורה עבור 10 מסכום השעות). 
4. ביצוע התשלום עבור כל אבן דרך יבוצע רק לאחר השלמת ליקויים ובביצוע תיקונים על ידי הספק, ויבוצע לאחר קבלת אישור איכות התוצרים על ידי ועדת ההיגוי. 
4. במסגרת מתן האישור על ידי ועדת ההיגוי ילקחו בחשבון גם תוצאות שאלוני שביעות הרצון שיועברו לרשויות על אודות איכות התוצרים . 
מובהר, כי על הספק לוודא קבלת התוצרים לאחר שליחתם, ע"י ועדת ההיגוי.
4. כל ספק יעמיד מנהל פרויקט מטעמו, העומד בתנאי הסף שלהלן, אשר יהיה אחראי לאמור להלן לפחות:
4. יהיה איש הקשר בכל הנוגע להתנהלות המשרד מול הספק.
4. ריכוז, תכלול, סיכום פעילות וכל עבודה אחרת הקשורה לביצוע השלבים השונים של הפרוייקט עבור המינהל לשירותי החירום וכן ריכוז והכנת חומרים לוועדת ההיגוי.
4. יהיה אחראי להגשת דו"חות ביצוע, התקדמות וכל מידע אשר יידרש מהמשרד ובאופן שיידרש על ידי המשרד.
4. יהיה אחראי לרמת התוצרים אשר מוגשים על ידי הספק כפי שהוגדרה במסמכי המכרז.
4. יהיה אחראי להתנהלות הפיננסית של הספק מול המשרד.
מובהר, כי לא תשולם כל תמורה נוספת בגין העמדת ושירותי המנהל.
4. השירותים אשר יינתנו על ידי הספק בפועל, יינתנו רק באמצעות יועצים (אשר יוצעו לאחר הזכייה במכרז) אשר עומדים בתנאים הבאים לפחות, במצטבר:
4. בעלי תואר ראשון עם עדיפות לתארים בתחום החירום.
4. בעל נסיון בייעוץ או עבודה עם 10 רשויות מקומיות לפחות בתחום ההכנה לחירום, במהלך חמש השנים שקדמו להצגתו למשרד.
4. יינתן יתרון מצד המשרד ליועצים אשר עבדו עם רשויות ערביות.
לגבי כל יועץ, יגיש הספק קורות חיים ורשימת פרויקטים קודמים של היועץ בדגש על פרוייקטים ברשויות המקומיות ומשרדי הממשלה בתחום החניכה, ההדרכה והכנת תיקי חירום, כאמור לעיל, לצורך אישורו מראש על ידי המשרד.
המשרד מעריך כי כל ספק יידרש ל-5 יועצים לפחות, אולם על הספק מוטלת החובה להעמיד יועצים בכמות אשר תאפשר לו לעמוד בלוחות הזמנים הקבועים במכרז.
4. השירותים והתוצרים אותם יידרשו הספקים לספק יאושרו על ידי ועדת ההיגוי.המציעים מופנים לנספח א'10 המפרט ביתר פירוט את השירותים הנדרשים מהספק.
4. המשרד יהיה רשאי לקזז או לגבות מהמציע, בין היתר על ידי חילוט ערבות הביצוע, סכומים כאמור להלן, וזאת לאחר שניתנה לספק הזדמנות לתקן את ההפרה תוך לא יאוחר מ-3 ימי עסקים, וזאת, בהנתן כי ישנה אפשרות לתקן את ההפרה. במידה ומדובר בהפרה שלא ניתן לתקנה, יהיה רשאי המשרד לא לתת למציע אפשרות לתיקון ההפרה ולגבות או לקזז את הסכום הנקוב להלן בגין ההפרה.
יודגש כי הקביעה לעניין קיום ההפרה וסיווגה, נתונה לשיקול דעתו הבלעדי והסופי של המשרד.
	ההפרה
	סכום הפיצוי המוסכם 

	איחור בהגשת תוצר
	500 ₪ לכל יום איחור. 

	שימוש ביועצים שלא אושרו על ידי המשרד
	2,000 ₪ למקרה. 

	הגשת דו"חות שלא בהתאם לבקשת המשרד
	500 ₪ למקרה. 

	דיווח שגוי   
	2,000 ₪, בנוסף לקיזוז התמורה בגין הדיווח. 

	דיווח שקרי 
	2,000 ₪, בנוסף לקיזוז התמורה בגין הדיווח  ובחינת המשך ההתקשרות עם הספק.


5. לוח זמנים
5. מועד אחרון להגשת שאלות הבהרה: 20.6.2023.
5. מועד אחרון למענה על שאלות ההבהרה: 29.6.2023.
5. מועד אחרון להגשת הצעות: 11.7.2023 עד השעה 15:00.
5. מועד תוקף ההצעה: 11.1.2024
5. המשרד רשאי לשנות כל אחד מהמועדים המפורטים לעיל, ובכלל זה לדחות את המועד האחרון להגשת ההצעות, כל עוד לא חלף מועד זה. הודעה בדבר דחייה כאמור תפורסם באתר האינטרנט של המשרד ועל כל המציעים לוודא כי הם מעודכנים בכל הפרסומים באתר האינטרנט טרם תום המועד להגשת ההצעות.
6. תקופת ההתקשרות 
6. ההתקשרות הינה בתוקף לשנה ותכנס לתוקפה אך ורק מיום החתימה על הזמנת הרכש על ידי מורשי החתימה במשרד. היקף ההתקשרות לרבות כמויות יקבעו בהזמנה.
6. הספק לא יוכל לממש את ההתקשרות ולספק את השירותים הנדרשים טרם קבלת הזמנת רכש חתומה.
6. למען הסר ספק, לא תהיה לספק כל טענה בגין התקופה טרם הוצאת הזמנה על ידי המשרד וכן יהיה מנוע מלהלין על הסתמכות כלשהיא.
6. למשרד שמורה זכות הברירה להארכת תקופת ההתקשרות בתקופות קצובות נוספות של עד חמש שנים (באופן מצטבר, כולל תקופת ההתקשרות המקורית), בכפוף לצרכי המשרד, לאישור התקציב ולמגבלות התקציב, להוראות כל דין ובכלל זה הוראות חוק התקציב, הוראות חוק חובת מכרזים, התשנ"ב-1992, התקנות שהותקנו מכוחו ותנאי ההסכם שייחתם עם הזוכה.
6. הארכת ההתקשרות, באם תהיה, תהיה בהודעה בכתב של מורשי החתימה מטעם המשרד. 
7. פיקוח המשרד
7. המציע יתחייב לאפשר לבא כוח המשרד או מי שבא מטעמו לבקר פעולותיו, לפקח על ביצוע מכרז זה ועל הוראות ההסכם שייחתם בעקבותיו, לרבות פיקוח על השירותים שהמשרד מממן.
7. המציע יתחייב להישמע להוראות ב"כ המשרד בכל העניינים הקשורים למתן השירותים כמפורט במפרט המכרז ובהסכם שייחתם בעקבותיו.  
8. שאלות, הבהרות, תשובות
8. שאלות והבהרות יש להפנות בכתב בלבד, לדוא"ל Waheed@moin.gov.il עד לא יאוחר מהמועד הנקוב בסעיף ‏5.1 לעיל, ולהפנותן לנציג המזמין. יש לוודא קבלת הפנייה.
8. הפנייה תכלול את שם המכרז, מספר הסעיף במכרז אליו מתייחסת השאלה, פרוט השאלה, פרטי השואל, טלפון וכתובת דואר אלקטרוני.
הפנייה תועבר במסמך "word" בלבד ובמבנה הבא:
	מס' השאלה
	עמוד במכרז
	סעיף
	נוסח השאלה


המשרד רשאי שלא להשיב לשאלות שלא יוגשו כמבוקש לעיל.
8. שאלות שיופנו בעל פה או בטלפון לא יענו ולא יחייבו את המשרד.
8. מובהר בזאת כי על המציעים לשאול ולהעיר בנוגע לדרישות הביטוח במכרז במסגרת הליך שאלות ההבהרה בלבד. 
ביצוע שינויים במסמכי המכרז, עלולים להביא לפסילת ההצעה.
8. לא יתקבלו שאלות שיתקבלו לאחר המועד שצוין לעיל. 
8. מובהר כי בכל מקרה של פגם או חסר במכרז או מסמכיו, חובה על המציע ליתן למזמין הודעה בכתב בדבר האמור מיד עם גילויה על ידו ועל פי המפורט לעיל, שאם לא כן יהא מושתק מלטעון כל טענה בהקשר זה.
8. תשובות יפורסמו באתר האינטרנט שכתובתוwww.moin.gov.il  תחת הכותרת "מכרזים פומביים".


התשובות לשאלות מהוות חלק בלתי נפרד ממסמכי המכרז.
8. על המציעים החובה להתעדכן ולעקוב אחר פרסומים באתר האינטרנט ביחס למכרז.
9. נוסח הגשת ההצעה:
9. על המציעים להגיש את ההצעות במעטפה חתומה הנושאת את מספר ושם המכרז בלבד. את ההצעות יש לערוך לפי ההוראות ולפי סדר הדברים המפורטים להלן ולפי פירוט זה בלבד. הצעה חלקית או במתכונת שונה מהמתכונת המפורטת במכרז עלולה לא להיבדק ואף להיפסל.
9. על המעטפה להכיל שני עותקים מלאים של ההצעה - מקור והעתק, כרוכים או ערוכים בקלסר (להלן: עותקים "קשיחים"). 
9. העותק הקשיח יכלול שתי מעטפות פנימיות נפרדות, האחת ובה הצעת המחיר, והשנייה ובה שאר פרטי ההצעה. אין לציין את הצעת המחיר או פרטים המרמזים על הצעת המחיר למעט בטופס הצעת המחיר המיועד לכך שיוגש רק במעטפה נפרדת.
9. את הצעת המחיר נספח יש להגיש רק במעטפה נפרדת וסגורה ללא סימני זיהוי ועליה יירשם "הצעת המחיר" ומספר המכרז בלבד.
9. ועדת המכרזים תפסול על הסף הצעת מציע אשר הצעת המחיר מטעמו לא תוגש במעטפה סגורה ונפרדת. האמור לעיל לא יחול במידה והצעות המחיר בכל ההצעות שעמדו בתנאי הסף לא הוגשו במעטפה נפרדת. 
9. עותק מלא של ההצעה כולל את כל מסמכי ההצעה והמסמכים המצורפים לה מטעם המציע, את מסמכי הפנייה בשלמותם לרבות תשובות לשאלות הבהרה וכל מסמך אחר שהתקבל מהמשרד בהקשר למכרז מס' 7/2023.
9. ההצעה, כולל כל הנספחים והאישורים הנלווים אליה, תוגש במלואה. בחוברת ההצעה מצורפים טפסים שונים ודרישות למסמכים מהמציע. יש למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה וכן למספרם.
9. על עמודי ומסמכי ההצעה להיות ממוספרים.
9. ההצעות תוגשנה בשפה העברית. נספחים, אישורים, תעודות וכד' שאינם בעברית או אנגלית - יתורגמו לעברית. 
9. חתימה על מסמכי ההצעה:
9. כל עמוד בעותק המקורי של ההצעה יוחתם בר"ת של המורשה לחתום מטעמו.
9. בכל מקום שבו נדרשת חתימת המציע יחתום מורשה חתימה מטעמו בצירוף חותמת המציע.
10. הנחיות להגשת הצעות
10. את חומר המכרז ניתן להוריד מאתר האינטרנט שכתובתו: www.moin.gov.il , תחת הכותרת "פרסומים" – "מכרזים".
10. המועד האחרון להגשת ההצעות למכרז הוא כנקוב בסעיף ‏5.2 לעיל.
10. את ההצעות יש להגיש במעטפות סגורות הנושאות את מספר ושם המכרז בלבד ללא סימני זיהוי של המציע, לתיבת המכרזים של משרד הפנים, רחוב קפלן 2 קריית הממשלה, ירושלים בקומת הכניסה.
10. יש להחתים את המעטפה על ידי השומר בכניסה לבניין. הצעה שתמצא בתיבת המכרזים מבלי שהוחתמה על ידי השומר בכניסה תיפסל על הסף.
10. יתכנו קשיים בנגישות למשרד הפנים ו/או במציאת מקום חניה. מוצע למציעים להיערך לכך בהתאם.
10. הגשת ההצעה חתומה מהווה ראיה חלוטה לכך שהמציע קרא את כל האמור במסמכי המכרז והחוזה המצורף לו על נספחיו, הבין את האמור במסמכים אלה ונתן לכך את הסכמתו הבלתי מסויגת.
11. תנאים מוקדמים להשתתפות במכרז (תנאי סף) 
· התנאים המוקדמים - תנאי הסף הרשומים להלן - מהווים חלק בלתי נפרד ממסמכי המכרז, הם מצטברים. 
· הצעה שלא תעמוד בכל התנאים המוקדמים למכרז – תיפסל על הסף.
· על המציע בעצמו (אלא אם נאמר במפורש אחרת) לעמוד בכל תנאי הסף המפורטים בסעיף זה.
11. תנאי סף מנהליים:
11. המציע הינו תאגיד (חברה, עמותה, אגודה שיתופית או שותפות) ו/או יחיד שהינו עוסק מורשה. 
11. קיומם של כל האישורים הנדרשים לפי חוק עסקאות גופים ציבוריים (אכיפת ניהול חשבונות ותשלום חובות מס), תשל"ו-1976 והתיקונים לו, לרבות האישורים הבאים:
11. המציע מנהל ספרים כדין ועומד בתנאים הקבועים בחוק עסקאות גופים ציבוריים, התשל"ו – 1976. 
11. תצהיר המאומת על ידי עורך דין בדבר העדר הרשעות בעברות לפי חוק עובדים זרים, תשנ"א-1991 ולפי חוק שכר מינימום, תשמ"ז-1987 
11. ככל שהמציע תאגיד - המציע אינו בעל חובות אגרה שנתית ברשות התאגידים בשנים שקדמו לשנה שבה מוגשת ההצעה. החברה/שותפות אינה חברה מפרת חוק או בהתראה לפני רישום כחברה מפרת חוק.
11. המציע מתחייב לקיים את החקיקה בתחום העסקת עובדים בתקופת ההסכם.
11. המציע מתחייב לא לתאם הצעות במכרז.
11. המציע יעשה שימוש בתוכנות מקוריות.
11. המציע עומד בהוראות סעיף 9 לחוק שוויון זכויות לאנשים עם מוגבלות.
11. אין חשש לקיומו של המציע כעסק חי.
11. תנאי סף מקצועיים – 
11. המציע:
11. המציע הוביל, ארבעה תהליכי ליבה לפחות, בכל רשות, ולפחות בעשר רשויות מקומיות, במהלך חמש השנים שקדמו למועד האחרון להגיש הצעות.
11. המציע ליווה, עשר רשויות מקומיות לפחות, במשך שנתיים לפחות במצטבר, בחמש השנים האחרונות שקדמו למועד האחרון להגשת הצעות למכרז, ביישום תהליך ליבה אחד לפחות. 
11. תהליכי ליבה לצורך עמידה בתנאי הסף הינם אחד או יותר מן המפורט להלן: מיפוי ואפיון צרכי הרשות; מתן מענה רשותי באמצעות העמקה בתרחיש הייחוס בהתאם לאיומים ברשות בזמן חירום; בניית מבנה ארגוני לתרחיש הייחוס; כתיבת נהלים רשותיים בתחום החירום; בניית תכניות עבודה רשותיות לחירום כולל מעקב ובקרה; הטמעת תהליך ארגוני בתחום החירום; הובלת תהליך ארגוני ובניית מסוגלות והיערכות לשעת חירום; הכנת וליווי תרגילי חירום ברשות המקומית; ליווי תהליכי ביקורת ברשות המקומית.
11. ישום תהליך ליבה לצורך עמידה בתנאי הסף הינם אחד או יותר מן המפורט להלן:
הכשרת והדרכת בעלי תפקיד בתחום החירום; ביצוע תרגיל רשותי ; יישום הלקחים בתכנית עבודה.
11. מנהל הפרויקט:
על מנהל הפרויקט המוצע לעמוד בתנאים הבאים, במצטבר:
11. בעל תואר אקדמי ראשון לפחות.
11. בחמש השנים שקדמו למועד הגשת ההצעות, ליווה מנהל הפרויקט לפחות עשר רשויות מקומיות שונות בנושא תהליכי ליבה, אשר מתוכן לפחות חמש רשויות שאינן שייכות למגזר היהודי.
תהליכי ליבה לצורך עמידה בתנאי הסף הינם אחד או יותר מן המפורט להלן: מיפוי ואפיון צרכי הרשות; מתן מענה רשותי באמצעות העמקה בתרחיש הייחוס בהתאם לאיומים ברשות בזמן חירום; בניית מבנה ארגוני לתרחיש הייחוס; כתיבת נהלים רשותיים בתחום החירום; הכשרת והדרכת בעלי תפקיד בתחום החירום; בניית תכניות עבודה רשותיות לחירום כולל מעקב ובקרה; הטמעת תהליך ארגוני בתחום החירום; הובלת תהליך ארגוני ובניית מסוגלות והיערכות לשעת חירום; הכנת וליווי תרגילי חירום ברשות המקומית; ליווי תהליכי ביקורת ברשות המקומית.
12. מסמכים הנדרשים להוכחת עמידה בתנאי הסף:
12. להוכחת תנאי סף ‏11.1.1 על המציע לצרף במידה והמציע הינו תאגיד - תעודת רישום תאגיד (חברה, עמותה, אגודה שיתופית או שותפות). אם המציע הינו שותפות לא רשומה, עליו לצרף להצעתו את הסכם ההתאגדות בין השותפים או תצהיר לפיו המציע הינו שותפות לא רשומה ואם המציע הינו עוסק מורשה עליו לצרף תעודת רישום.

כל גוף המגיש הצעה למכרז, יציג את תעודת רישומו במרשם בו הוא רשום, בהתאם לחוק.
12. להוכחת תנאי סף ‏11.1.2.1 על המציע לצרף אישור מפקיד שומה מורשה, מרואה חשבון או מיועץ מס, המעיד על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו- 1976 ואישור ניכוי מס.
12. להוכחת תנאי סף ‏11.1.2.2 על המציע לצרף תצהיר מטעם המציע בנושא תשלום שכר מינימום והעסקת עובדים זרים מאושר ע"י עו"ד בנוסח נספח א'1.
12. להוכחת תנאי סף ‏11.1.3, על המציע לצרף נסח חברה/שותפות עדכני מרשות התאגידים המוכיח כי למציע אין חובות אגרה שנתית לרשם החברות, לשנה הקודמת או מוקדם מכך. הנסח האמור לעיל ניתן להפקה דרך אתר האינטרנט של רשות התאגידים, שכתובתו : Taagidim.justice.gov.il בלחיצה על הכותרת "הפקת נסח חברה".
12. להוכחת תנאי סף ‏11.1.4, על המציע לצרף את נספח א'2 חתום כדין.
12. להוכחת תנאי סף ‏11.1.5, יצרף המציע תצהיר בנוסח נספח א'4 חתום כדין.
12. להוכחת תנאי סף ‏11.1.6, יצרף המציע תצהיר בנוסח נספח א'3 חתום כדין.
12. להוכחת תנאי סף ‏11.1.7, יצרף המציע תצהיר בנוסח נספח א'5 חתום כדין.
12. להוכחת תנאי סף ‏11.1.8, יצרף המציע אישור רואה חשבון בנוסח נספח א'8 חתום כדין.

12. לצורך הוכחת עמידה בתנאי הסף שבסעיף  ‏11.2 ימלא המציע את הטבלאות המצורפות בנספח א'- חוברת ההצעה, יצרף קורות חיים המפרטים את ניסיונו ונסיון המנהל המוצע, ותעודות הכשרה רלוונטיות.
המציע יצרף פרטי לקוחות ואנשי קשר שעבד עימם: תפקיד ופרטי ההתקשרות, את פירוט השירותים שנתן המציע ללקוח ואת זמני מתן השירותים, על מנת להוכיח ניסיונו.
12. המציע יצרף אישור עורך דין בדבר המוסמכים להתחייב בשם המציע בנוסח נספח א'6.
12. על מציע העונה על הדרישות, כמפורט בתיקון לחוק חובת מכרזים (מספר 15), התשס"ג – 2002 (להלן – התיקון לחוק), לעניין עידוד נשים בעסקים, להגיש אישור ותצהיר לפיו העסק הוא בשליטת אישה (על משמעותם של המונחים: "עסק"; "עסק בשליטת אישה"; "אישור"; ו"תצהיר" ראה התיקון לחוק). 
על פי התיקון לחוק, לאחר שקלול התוצאות, אם קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר כאמור לעיל.
13. ניגוד עניינים
13. בשל מהותם ואופיים של השירותים במכרז, יידרש הזוכה במכרז ומנהל הפרויקט מטעמו במסגרת החתימה על הסכם ההתקשרות, להצהיר ולהתחייב בכתב בהתאם לנוסח הסדר ניגוד העניינים המצורף להסכם ההתקשרות (המצורף כנספח ג'1 למכרז),שאין ולא יהיה לו ניגוד עניינים או חשש לקיומו, מכל סוג שהוא בקשר למתן השירותים נושא מכרז זה.
13. מבלי לגרוע מן האמור, הזוכה וכל הפועלים מטעמו, שיבחר כנותן שירותים, לא יורשה, במהלך תקופת ההתקשרות נשוא המכרז ועד תום שנה ממועד סיומה, ליתן שירותים כלשהם, בין במישרין ובין בעקיפין, לרשויות המקומיות שבעניינן נתן שירותים, לרבות תאגיד שהרשות המקומית מחזיקה בחלק מהונו או בחלק מכוח ההצבעה בו או בכוח למנות מי מחברי הגוף המנהל של התאגיד וכן כל גוף אחר הפועל מטעם הרשות המקומית, וכן נושא משרה בכל אחד מן הגופים האמורים.
13. ניגוד עניינים הנו כל עיסוק היוצר או עלול ליצור, בין במישרין ובין בעקיפין, מצב של חשש לניגוד עניינים בין ביצוע עבודה נשוא מכרז זה לבין עיסוק או עניין אישי אחר של הספק, בין אם הוא נעשה תמורת תשלום או תמורת טובת הנאה אחרות ובין אם הוא נעשה ללא תמורה כלל,.
13. המשרד, טרם חתימה על הסכם התקשרות מול הזוכה, יבחן קיום חשש לניגוד עניינים בקשר למתן השירותים על ידו. לשם כך, הזוכה ומנהל הפרויקט מטעמו יידרשו למלא שאלון המצ"ב כנספח א'9 למכרז. ההתקשרות מול הזוכה תיעשה רק לאחר אישור המשרד כי אין חשש לניגוד עניינים עם העסקתו.
13. יובהר, כי בדיקת קיום חשש לניגוד עניינים וחתימה על הסדר ניגוד עניינים הנם תנאי לחתימה על הסכם נתקשרות מול הזוכה ו/או מסירת עבודה כל שהיא נשוא מכרז זה ע"י המשרד לידי הזוכה.
13. בשל חשש לניגוד עניינים תהיה למשרד, בהתאם לשיקול דעתו הבלעדי, האפשרות שלא לבחור בבעל ההצעה שקיבלה את הניקוד הגבוה ביותר או להתנות תנאים והגבלות להסרת החשש האמור, לרבות דרישה כי המציע ו/או מי מטעמו ימנעו מביצוע עבודה אשר מעוררת חשש לניגוד עניינים. במידה וימצא כי לבעל ההצעה שקיבלה את הניקוד הגבוה ביותר ו/או מי מטעמו יש ניגוד עניינים עם ביצוע עבודה, כאמור, אשר לא ניתן להסירו, וועדת המכרזים רשאית לפנות לספק המדורג אחריו על מנת לבחון אפשרות להקצות לו את העבודה וכן הלאה. 
13. המשרד שומר לעצמו את הזכות, בהתאם לשיקול דעתו, לבקש מהמציעים להעביר רשימת עבודות לצורך בחינת קיום חשש לניגוד עניינים, לפני החתימה על הסכם התקשרות. וועדת המכרזים תהיה רשאית לפסול הצעה באם תמצא כי המציע או מי מטעמו מבצע עבודה המעוררת חשש לניגוד עניינים, אשר לא ניתן  להסירו.
13. מבלי לגרוע מהאמור לעיל, ככל שמתעוררות נסיבות בהן עשוי להתקיים חשש לניגוד עניינים או ניגוד עניינים, בשלב הגשת ההצעה ובכל שלב לאחר מכן לרבות במהלך כל תקופת ההתקשרות, יידע המציע על כך את המשרד לאלתר, ויביא לידיעתו את מלוא המידע הרלוונטי, לרבות תיאור הקשרים, האישיים או העסקיים וכן כל מידע אחר שיידרש על ידי המזמין.   
13. יובהר כי כל האמור במכרז זה, ובכלל זאת בסעיף  זה בעניין ניגוד עניינים, מתייחס הן למציע או לזוכה, לפי העניין, והן למי מטעמו שיעסוק בנושא מכרז זה.
14. אמות מידה לבחירת הזוכה  
14. שלב ראשון – עמידה בתנאי הסף 
בשלב זה ייבדקו כל ההצעות אשר התקבלו עד למועד האחרון להגשת ההצעות, לקביעת עמידתן בכל התנאים הפורמאליים ובכלל זה עמידתן בתנאים המוקדמים להשתתפות במכרז (תנאי הסף). הצעה שלא תעמוד בתנאי הסף או שלא תימצא בתיבת המכרזים בעת פתיחתה תיפסל על הסף ולא תובא לשלב הבא. 
14. שלב שני – בדיקת איכות (60%)
14. מבין הצעות שעמדו בתנאי הסף, תיבחן איכות ההצעה. 
14. המשרד רשאי לפסול על הסף, ולא להתקשר עם מציע אשר הצעתו לא זכתה לניקוד בסה"כ של לפחות 70% מסה"כ הניקוד באמות המידה של האיכות המפורטות להלן.
14. הבדיקה תתבצע ע"פ הקריטריונים המופיעים להלן:
	נושא
	קריטריון
	ניקוד מקסימאלי

	המציע
	תוכנית מתודולוגית – 
המציע יפרט את המתודולוגיה המוצעת על ידו בהתחשב בשירותים המבוקשים במכרז זה.
מסמך המתודולוגיה לא יעלה על חמישה עמודי A4, בשוליים רגילים וברווח של 1.5 בין השורות.
מסמך המתודולוגיה יתייחס לפחות לאמור להלן:
1. מודל העבודה של המציע מול המשרד להתנעת התהליך לצורך מתן השירותים במועד.
2. נהלי והליכי גיוס יועצים על ידי המציע ויכולתם להעמיד בעלי תפקיד (לרבות חלופיים בהתאם לדרישת המשרד) בלוחות הזמנים המבוקשים במכרז.
3. יתרונותיו היחסיים של המציע בתחום זה לעומת מציעים אחרים, אנשי צוות וגורמים נוספים שיהיו מעורבים במתן השירותים ויתרונותיהם למשרד, אבני דרך ולוחות זמנים. 
4. נושאים נוספים לשיקול דעתו של המציע.

למציע יוענקו עד 20 נקודות בהתאם להתרשמות המשרד מהמסמך.
מובהר, כי המידע שיינתן במסגרת מסמך המתודולוגיה יחייב את המציע בזמן מתן השירותים בכפוף לאישור המזמין. המשרד יהא רשאי גם לבקש שירות שאינו מופיע במסמך, בהתאם לדרישות המכרז.
	20

	
	רשויות מהמגזר הלא יהודי 
עבור כל רשות מקומית אותה ליווה המציע ביישום תהליכי ליבה, לווי העומד בתנאי הסף שבסעיף ‏11.2.1.2, ושהינה רשות מהמגזר הלא יהודי, ינוקד המציע ב-5 נק' ועד 20 נק' סה"כ.
	20

	המלצות
	המשרד יפנה לשלושה ממליצים להם נתן המציע שירותים (בין אם שמם נמסר כחלק מההצעה ובין אם לאו – בהתאם לשיקול דעת המשרד). 
המזמין יבקש מהממליץ להתייחס ולנקד את הנושאים הבאים בין 1 ל-10 נקודות:
1. מקצועיות המציע.
2. עמידה בלוחות זמנים.
3. שביעות רצון מהשירותים שניתנו על ידי המציע.
הציון הסופי יהיה ממוצע ציוני הממליצים, כאשר ציון 30 יקבל את מלוא הניקוד (20 נקודות) וכל ציון נמוך יותר ינוקד באופן יחסי.
על המציע לציין בפרטי אנשי הקשר בחוברת ההצעה איש קשר אצל הלקוח.
המשרד שומר לעצמו את הזכות לתת את הניקוד 0 במידה ויירשמו פרטי התקשרות שאינם רלוונטיים, או במידה והמשרד לא יצליח להשיג את איש הקשר.
המשרד רשאי לפנות לפחות ממליצים, ובלבד שיפנה לאותו מספר ממליצים לכל המציעים. במידה והוחלט על הפחתת מספר ממליצים, ועבור מציע אחד או יותר נערכה כבר פנייה למספר גבוה יותר של ממליצים, ייחשבו עבורו רק הממליצים עם הציונים הגבוהים ביותר, בהתאם למספר הממליצים שקבע על ידי המשרד.
במידה והמציע נתן שירותים למשרד הפנים בעבר, המשרד יחשב כממליץ אחד מבין הממליצים.
	20

	מנהל 
	בגין כל רשות נוספת (יהודית או לא יהודית) שליווה מנהל הפרויקט, מעבר לנדרש בתנאי הסף ‏11.2.2.2, ינוקד המנהל ב-5 נק' ועד 15 נק' סה"כ.
	15

	ראיון
	נציג המציע ומנהל הפרויקט המוצע, יגיעו לראיון במועד שיקבע המשרד.
במסגרת הראיון יוקדשו עד 15 דק' להצגת התכנית המתודולוגית ולרבות מערך סדור לשיפור יכולת הרשו"מ להתמודד עם מצבי חירום, תרחישי הייחוס וכן גישות מקובלות לניהול מצבי חירום ואסון, כמו כן יציג המציע דוגמאות של פרוייקטים ועבודות שבוצעו בתחום המוכנות וההיערכות לחירום.
לאחר מכן יערך ראיון ובסיומו ינתן ניקוד בהתאם למפורט להלן:
1. התרשמות מנסיון המציע ורלוונטיות נסיונו לשירותים המבוקשים במסגרת מכרז זה – עד 10 נק'.
2. התרשמות מהבנת המציע את השירות הנדרש והתרשמות מיכולת המציע לתת את השירותים במועד וכנדרש לרבות בחינה האם נסיון העבר של המציע מתבסס על עובדים ומנהלים המועסקים בחברה – עד 10 נק'.
3. התרשמות מנסיון מנהל הפרויקט המוצע, רלוונטיות נסיונו למבוקש במכרז זה וזמינותו– עד 5 נק'.
	25

	סה"כ
	100


14. שלב שלישי - בדיקת הצעות מחיר (40%)
14. המזמין יפתח את הצעות המחיר של המציעים אשר עברו לשלב בדיקת מחיר.
14. המציע אשר יציע את אחוז ההנחה הגבוה ביותר עבור תעריף יועץ 2, ינוקד בניקוד 100, וכל יתר ההצעות ינוקדו ביחס לאחוז ההנחה הגבוה ביותר באופן יחסי.
14. הצעת מחיר גבוהה יותר תנוקד באופן יחסי באופן הבא:

14. הציון הסופי יוכפל ב-40% לצורך קבלת ציון משוקלל.
14. המחירים אשר יקבעו כמחירי המכרז יהיו סופיים, ויכללו את כלל הוצאות הזוכה בגין אספקת השירותים לרבות: נסיעות, הובלה, הוצאות מיסים אחרים, ציוד מכל סוג שהוא, ביטול זמן, ביטוחים, עלויות כוח אדם, זכויות סוציאליות של עובדי המציע וכל עלות אחרת, אש"ל, רווח קבלני וכיוצ"ב.
14. הצעת מחיר מותנית ו/או מסויגת תפסול את ההצעה על הסף.
14. שלב רביעי- חישוב הציון הכללי (מחיר ואיכות) ודירוג ההצעות
14. חישוב הציון הסופי ייערך על ידי חיבור הציון המשוקלל שהתקבל בבדיקת האיכות והציון המשוקלל שהתקבל בבדיקת המחיר.
14. ההצעות תדורגנה בהתאם לגובה הציון הסופי. שני המציעים שדורגו במקומות הגבוהים ביותר יוכרזו כזוכים במכרז.
14. במידה ושני מציעים או יותר קיבלו ניקוד משוקלל זהה, וועדת המכרזים רשאית, אך לא חייבת, להחליט כי ייבחר זוכה בדרך של הגרלה.
14. במקרה כזה, תערך הגרלה במתווה כמפורט להלן:
14. מורשי החתימה של המציעים, שהצעותיהם קיבלו ניקוד זהה כאמור לעיל יוזמנו למשרד לצורך עריכת ההגרלה. 

14. במידה ולא התייצב מורשה החתימה, הנוכחים מטעם המציע יגישו ייפוי כוח מטעם המורשה לחתום בשם המציע או יחתמו על הצהרה כי הם מייצגים את המציע לצורך ההגרלה.
14. ההגרלה תתבצע בנוכחות חברי ועדת המכרזים והיועץ המשפטי של המשרד או משקיף שיקבע לכך על ידי ועדת המכרזים, במשרדי המזמין.
14. שם כל מציע שהגיע להגרלה יירשם על פתק נפרד בגודל זהה, כל פתק יקופל מספר זהה של פעמים ויוכנס לתוך תיבה שאינה שקופה. 

14. יו"ר ועדת המכרזים או היועץ המשפטי של המשרד או משקיף שיקבע לכך על ידי ועדת המכרזים, ישלוף מתוך הקערה פתק אחד בלבד, יכריז את שמו ויציג את השם הרשום על הפתק למשתתפים.
14. המציע אשר שמו הופיע על גבי הפתק כאמור, יוכרז כזוכה במכרז, או בחלק לגביו התקיימה ההגרלה.
14. ועדת המכרזים תנהל פרוטוקול מפורט אשר יכלול, את מועד ההגרלה, שמות המציעים שהשתתפו בהגרלה, שמות נציגי המציעים, מהלך ההגרלה ותוצאותיה.
14. מובהר, כי מציע שהוזמן להגרלה ולא התייצב במועד, יהא מנוע מלטעון כנגד תוצאותיה של ההגרלה ולא יהיה באי התייצבותו על מנת למנוע מהמזמין לקיים את ההגרלה שלא בנוכחותו.
14. הליך תחרותי נוסף

14. ועדת המכרזים תהיה רשאית עפ"י שיקול דעתה לפנות אל המציעים בבקשה להגשת הצעת מחיר בשלב בחינת הצעות המחיר במקרים הבאים:
14. במידה וההפרש בין שתי הצעות מבין שלוש הצעות המחיר אשר קיבלו את הניקוד הגבוה ביותר, עולה על 5%, רשאי המשרד לערוך הליך תחרותי נוסף לשלוש המציעים הללו, הכל בהתאם לשיקול דעת המשרד. 
14. במידה והתקבל שוויון בניקוד המציעים שקיבלו את הניקוד הגבוה ביותר.
14. במידה והוחלט לפתוח בהליך תחרותי נוסף, יפנה המשרד למציעים לגביהם החליטה הועדה כי ישתתפו בהליך, ויציג בפניהם מועד אחרון להגשת הצעת מחיר נוספת בתיבת ההצעות במשרד. המציעים יוכלו להגיש הצעת מחיר זולה יותר או לבחור שלא להגיש הצעת מחיר נוספת ולהשאיר את הצעת המחיר המקורית שלהם על כנה.
15. תשלום
15. בתמורה לביצוע השירותים הנדרשים, ישלם המשרד לספק בכפוף לתנאי המכרז ועל פי המצוין בטופס הצעת המחיר שהגיש הספק (נספח ב'), ובכפוף לביצוע בפועל.
15. ברור ומוסכם לכל כי הצעת המחיר, המצורפת בזאת בנספח ב' מכילה את כלל העלויות הנדרשות לביצוע השירותים לרבות עלויות שכר ועלויות זכויות סוציאליות, שעות נוספות, שכ"ד, נסיעות, הובלות וביטול זמן, רכישת ציוד, הוצאות משרדיות, ביטוחים, עלויות תפעול, ניהול ורווח הספק מכל דרישה מדרישות מכרז זה וכן כל מס או היטל נוסף לפי חוק לרבות מע"מ.
15. התמורה שישלם המשרד לספק לא תחשב כמשכורת או שכר עבודה, אלא תמורה עבור השירותים הנדרשים במכרז זה, בהיות היחסים שבין המזמין לספק יחסים של מזמין שירותים וספק. 
15. המשרד לא יהיה חייב לשאת ולא יישא בכל תשלום על פי חוזה זה או הנובע ממנו אלא אם הסכים והתחייב לכך במפורש בחוזה זה או על פי האמור בכל דין, למעט עשיית עושר ולא במשפט, תשל"ט - 1979.  
15. מוצהר ומוסכם כי התמורה המגיעה לזוכה, המופיעה בנספח  ב' להצעתו ו/או נקבעה מראש במסמכי המכרז, הינה קבועה ומוחלטת וכי היא כוללת תמורה נאותה והוגנת לזוכה, לרבות רווח עבור כל ההוצאות הכרוכות והנובעות מביצוע השירותים וכן יתר התחייבויותיו של הספק על פי חוזה זה, או על פי כל דין. הספק מצהיר בזאת כי זוהי התמורה הסופית המגיעה לו מהמשרד. 
15. התמורה תוצמד בהתאם להוראות ההסכם (להלן: "תעריפי ההתקשרות").
15. מובהר כי אישור התשלום עבור התוצרים מותנה בהגשת התוצרים לוועדת ההיגוי בזמן ולאחר בחינה ואישור וועדת המכרזים.
16. החתימה על ההסכם
16. המציע שיזכה במכרז יידרש לחתום על הסכם בין הזוכה לבין המשרד בנוסח המצורף כנספח ג'- "הסכם למתן שירותים" על נספחיו למפרט זה וזאת תוך 7 ימים מהעברת ההסכם לזוכה על ידי המשרד. הזוכה יספק את השירותים בהתאם להוראות מפרט זה לרבות בהתאם להוראות ההסכם שייחתם עימו על נספחיו. 
16. אי חתימה על ההסכם שקולה להפרתו. במקרה כזה יהיה המשרד רשאי לחלט את הערבות שצורפה על-ידי המציע  להצעתו, כולה או חלקה (במידה ונדרשה ערבות), וזאת מבלי שיהיה בכך כדי לגרוע מזכותו של המשרד להיפרע מהמציע בגין כל נזק שנגרם לו כתוצאה מהפרה זו. 
16. במקרה של אי התייצבות המציע הזוכה לחתום על החוזה או במקרה של הפרה אחרת של החוזה בסמוך לאחר חתימתו, רשאית ועדת המכרזים להתכנס ולבחור במציע אחר כזוכה במכרז. במקרה כזה יחול הכלל האמור לעיל וכל הוראות מפרט זה על נספחיו על הזוכה החלופי. 
16. במקרה שגם הזוכה החלופי נמנע מלחתום על החוזה רשאית ועדת המכרזים לבחור במציע הבא בתור אחריו, בתנאים המפורטים לעיל. 
17. היררכיה בין המכרז להסכם
17. ההסכם המצורף למפרט מכרז זה, על נספחיו, מהווה חלק בלתי נפרד ממסמכי המכרז. יש לראות את המכרז ואת ההסכם המצורף לו (על נספחיו) כמסמך אחד משלים זה את זה. 
17. בכל מקרה של סתירה בין נוסח המכרז לבין נוסח החוזה יעשה מאמץ ליישב בין שני הנוסחים.
17. בנסיבות שבהן לא ניתן ליישב בין נוסח מפרט המכרז לבין נוסח החוזה, יגבר נוסח החוזה, ויראו נוסח זה כנוסח המחייב את המציעים וכנוסח הכתוב במכרז. 
18. ערבות ביצוע 
18. להבטחת זכויות המשרד לפי ההסכם (נספח ג'), ומילוי התחייבויות הזוכה על-פי מפרט מכרז זה, הצעת המציע והוראות ההסכם, ימציא הזוכה במועד חתימת ההסכם, על חשבונו, ערבות בנקאית אוטונומית לפקודת המשרד, בסכום בגובה 5% מסכום ההתקשרות המקסימאלי המשוער כולל מע"מ בהתאם להודעת הזכייה. 
18. הוראות נוספות בדבר ערבות הביצוע מעוגנות בהסכם שייחתם בין המשרד לבין הזוכה.
19. הוראות כלליות 
19. המשרד מעוניין לבחור בעד שני זוכים במכרז זה.
19. פיצול הזכייה – המשרד רשאי להזמין חלק מהשירותים המבוקשים ו/או לממש את ההצעה בחלקים או בשלבים, לפי שיקול דעתו הבלעדי והמוחלט. 
19. המשרד רשאי לפי שיקול דעתו, לא להתחשב כלל בהצעה שהיא בלתי סבירה מבחינת מחיר או איכות, או שאין בה התייחסות מפורטת לסעיף מסעיפי המכרז, שלדעת המשרד מונעת הערכת ההצעה כראוי.
19. המשרד אינו מתחייב לקבל את ההצעה הזולה ביותר או כל הצעה שהיא. המשרד רשאי להרחיב או לצמצם את היקף המכרז ו/או העבודה או לבטלו מסיבות ארגוניות, תקציביות או אחרות, וזאת גם לאחר שיוכרז על הזוכה במכרז, במקרה זה תימסר הודעה מתאימה למציעים.
19. למשרד נשמרת הזכות לפנות במהלך הבדיקה אל המציע כדי לקבל הבהרות או כדי להסיר אי בהירויות, בכפוף לחוק חובת המכרזים, התשנ"ג- 1993, והתקנות שהותקנו מכוחו ו/או לבקר במתקני המציע ולזמן לראיון נוסף מי מהמציעים, שימצא לנכון על פי שיקול דעתו הבלעדי. 
19. כל המסמכים המצורפים למסמך זה מהווים חלק בלתי נפרד מההסכם עליו יחתמו הזוכה במכרז והמשרד.
19. בלי לגרוע מהאמור לעיל ומכל סעד או זכות המוקנית למשרד, ההצעות המפסידות תעמודנה בתוקפן 180 יום נוספים לאחר סיום הליכי המכרז, וזאת למקרה שבו המציע הזוכה יחזור בו מהצעתו או יפר את ההתקשרות עימו או בכל מקרה שלא תמומש הזכייה עם המציע-הזוכה. בנסיבות מעין אלה תהיה ועדת המכרזים במשרד רשאית (אך לא חייבת) על-פי שיקול דעתה הבלעדי להכריז על בעל ההצעה הבאה בטיבה כזוכה במכרז.
19. אין בסעיפי המכרז כדי לגרוע מזכויות המשרד על פי כל דין.
20. החלטות ועדת המכרזים – עיון במסמכים
20. ועדת המכרזים תאפשר למציע שהשתתף במכרז, המבקש לעיין במסמכים שונים, עיון  במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
20. מציע הסבור כי חלקים מהצעתו כוללים סודות מסחריים ו/או סודות מקצועיים (להלן – חלקים סודיים), שלדעתו אין לאפשר את העיון בהם למציעים אחרים:
20. יציין במפורש בהצעתו מהם החלקים הסודיים.
20. יסמן את החלקים הסודיים שבהצעתו באופן ברור וחד-משמעי.
20. במידת האפשר יפריד חלקים אלה מכלל ההצעה הפרדה פיזית.
20. מציע שלא סימן חלקים בהצעתו כסודיים יראוהו כמי שמסכים למסירת ההצעה כולה לעיון מציעים אחרים.
20. סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
20. יודגש כי שיקול הדעת בדבר היקף זכות העיון של המציעים הינו של ועדת המכרזים ושל ועדת המכרזים בלבד, אשר תפעל בנושא זה בהתאם לדיני המכרזים ולאמות המידה המחייבות רשות מינהלית.
20. החליטה ועדת המכרזים לאפשר עיון בחלקים המפורטים בהצעת המציע הגם שהמציע הגדירם כסודיים, תיתן על כך ועדת המכרזים התראה למציע, ותאפשר לו להשיג על כך בפניה בתוך פרק  זמן ההולם את נסיבות העניין.
20. החליטה ועדת המכרזים לדחות את ההשגה של המציע, תודיע על כך ועדת המכרזים למציע  בטרם מסירת החומר לעיונו של המבקש.
20. יודגש בזאת בהתאם להוראות תקנה 21(ו) לתקנות חובת המכרזים, התשנ"ג-1993 –  כי עיון במסמכי המכרז, החלטות ועדת המכרזים ו/או ועדות המשנה, ההצעה הזוכה וכל מסמך אחר בהתייחס למכרז זה – ככל שיותר העיון בו, בכפוף להחלטת ועדת המכרזים  במשרד, ייעשה תמורת תשלום לכיסוי העלות, העלות הכרוכה, לדעת ועדת המכרזים, בקיום הוראות תקנה 21(ה) לתקנות חובת המכרז, התשנ"ג-1993.

